Vaitapė
Vaitapė (pranc. Vaitape) – gyvenvietė Prancūzijos Polinezijoje, Bora Boros (Draugijos salos) vakariniame krante, prie nedidelės įlankos, priešais vienintelę praplauką pro rifus. Bora Bora komunos administracinis centras ir svarbiausia salos turistinė bazė. Yra viešbutis, prieplauka, 2 bažnyčios. Netoliese – oro uostas. Vaitapė – vienintelė salos gyvenvietė, kurioje vyksta automobilių eismas.